CELEX: 62017TN0649
Language: lt
Date: 2017-09-25 00:00:00
Title: Byla T-649/17: 2017 m. rugsėjo 25 d. pareikštas ieškinys byloje ViaSat / Komisija

27.11.2017   
            
            
               LT
            
            
               Europos Sąjungos oficialusis leidinys
            
            
               C 402/45
            
         2017 m. rugsėjo 25 d. pareikštas ieškinys byloje ViaSat / Komisija
   
   (Byla T-649/17)
   (2017/C 402/60)
   Proceso kalba: anglų
   
      Šalys
   
   
      Ieškovė: ViaSat, Inc. (Karlsbadas, Kalifornija, Jungtinės Valstijos), atstovaujama advokatų J. Ruiz Calzado, L. Marco Perpiñà ir S. Semey
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti numanomą neigiamą 2017 m. liepos 13 d. Europos Komisijos sprendimą, atsižvelgiant į tai, kad Komisija per nustatytą terminą neatsakė į 2017 m. gegužės 31 d. ieškovės kartotinę paraišką leisti susipažinti su dokumentais, susijusią su 2017 m. kovo 20 d. paraiška GestDem Nr. 2017/1725;
            
         
               —
            
            
               priteisti iš Komisijos bylinėjimosi išlaidas, įskaitant bet kurios į bylą įstojusios šalies patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi šešiais pagrindais.
   
               1.
            
            
               Pirmasis ieškinio pagrindas susijęs su tuo, kad Komisija pažeidė pagal SESV 296 straipsnio antrą pastraipą jai tenkančią pareigą motyvuoti.
            
         
               2.
            
            
               Ieškovė pirmiausia teigia, kad nenurodyta jokia priežastis, kodėl numanomai atsisakyta leisti susipažinti su dokumentu „Priemonių planas siekiant, kad atrinkti ir autorizuoti MMS operatoriai laikytųsi Sprendimo Nr. 626/2008/EB (1) bendrųjų sąlygų, įskaitant naujus tarpinius žingsnius ir atitinkamus laikotarpius“. Jeigu Bendrasis Teismas pripažintų, kad, atsižvelgiant į Reglamento Nr. 1049/2001 (2) 7 straipsnio 1 dalį, Komisija savo pareigą motyvuoti jau įvykdė savo 2017 m. gegužės 5 d. rašte, kuriuo atmetė ieškovės pirminę paraišką, nes tame rašte pateikti motyvai laikytini identiškais tiems, kuriais grindžiamas numanomas neigiamas sprendimas, priimtas pagal šio reglamento 8 straipsnio 3 dalį, ieškovė prašo Bendrojo Teismo išnagrinėti toliau nurodomus su tais motyvais susijusius ieškinio pagrindus.
            
         
               3.
            
            
               Antrasis ieškinio pagrindas susijęs su tuo, kad Komisija neatliko konkrečios ir individualios dokumento, dėl kurio pateikta paraiška, analizės.
            
         
               4.
            
            
               Trečiasis ieškinio pagrindas susijęs su tuo, kad Komisija nenurodė motyvų ir klaidingai taikė Reglamento Nr. 1049/2001 4 straipsnio 2 dalies pirmoje įtraukoje numatytą komercinių interesų apsaugos išimtį.
            
         
               5.
            
            
               Ketvirtasis ieškinio pagrindas susijęs su tuo, kad Komisija nenurodė motyvų ir klaidingai taikė Reglamento Nr. 1049/2001 4 straipsnio 2 dalies trečioje įtraukoje numatytą tyrimų apsaugos išimtį.
            
         
               6.
            
            
               Penktasis ieškinio pagrindas susijęs su tuo, kad Komisija klaidingai nustatė, kad nėra viršesnio intereso, kaip tai suprantama pagal Reglamento Nr. 1049/2001 4 straipsnio 2 dalį.
            
         
               7.
            
            
               Šeštasis ieškinio pagrindas susijęs su tuo, kad Komisija klaidingai nustatė, kad nebuvo galima leisti iš dalies susipažinti su dokumentu, kaip tai suprantama pagal Reglamento Nr. 1049/2001 4 straipsnio 6 dalį.
            
         
      (1)  2008 m. birželio 30 d. Europos Parlamento ir Tarybos sprendimas Nr. 626/2008/EC dėl sistemų, kuriomis teikiamos judriojo palydovinio ryšio paslaugos (MSS), atrankos ir leidimų išdavimo (OL L 172, 2008, p. 15).
   
      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).